cyanic-selkie/wikianc huggingface dataset:
תאוריית קשר
היווצרות והתרחבות
תאוריות קשר פוליטיות מקבלות חיזוק גם מקיומם המוכח של אירועים בהם היה אכן קשר שתיקה סביב מעשים לא חוקיים שנעשו על ידי או מטעם גופים שלטוניים. מקרים ידועים מסוג זה הם משפט דרייפוס בצרפת, מבצע נורת'וודס ופרשת ווטרגייט בארצות הברית, ופרשת לבון ופרשת איראנגייט בישראל.
כתב אזרחי (כתב קירילי)
הרפורמה שיזם פיוטר בוצעה בין השנים 1708 ל-1710 ונועדה לקרב את עיצוב הספרים וכתבי העת הרוסים לנהוג באותה תקופה במערב. בעיצוב הכתב הייתה השפעה לכתב האנטיקווה (Antiqua) של אותיות לטיניות. עד אותו זמן רווח השימוש באלפבית הגלגוליטי ובכתב הנהוג בסלאבית כנסייתית עתיקה ואלה היו שונים עד מאוד מעיצוב זה. בינואר 1707 השרטט והמאייר קוּלֶנְבאך עיצב את הגופנים בשלושה גדלים, ייתכן שעל-פי סקיצות של הצאר עצמו. הגופנים הוזמנו במקביל באמסטרדם בבית הדפוס של אומן ביילורוסי בשם איליה קופיֶיביץ' ובמוסקבה בחצר בית הדפוס של מוסקבה. באמסטרדם נרכשו מכונות דפוס ונשכרו בעלי מקצוע שהגיעו לרוסיה בסוף שנת 1707 כדי להכשיר עובדים מקומיים. בשל כך קרוי הכתב גם "אלפבית אמסטרדם".
תאוריית קשר
סיבות לדחייה מדעית
מעבר לחקר המדעי, נוטים רבים לדחות תאוריות קשר מסוימות בגלל תוכנן. לדוגמה, הטיעונים כי היהודים משתלטים על העולם נדחים על ידי רבים כאנטישמיות. רבים מסתייגים מחלק מתאוריות הקשר גם בגלל התפישה של התומכים בהם, לעיתים, כתמהונים או כמיסטיקנים.
הרעלת בארות
תאורייה קונספריציה נוספת היתה שהיהודים מפיצים מחלות באמצעות הרעלת בארות מים. באמצע המאה ה-14 אירופה הוכתה במגפת הדבר המכונה המוות השחור והיהודים הואשמו שהם מפיצים את המחלה. האשמה זו חוזקה בעדויות שנגבו מיהודים שהודו, לאחר עינויים קשים, בכך שזיהמו את מקורות המים משנאתם לנוצרים. כמה מהם סיפרו אף שההרעלה היא חלק מקנוניה שרוקם ארגון יהודי שמרכזו בעיר טולדו ומטרתו כינון שלטון יהודי כלל עולמי. כתוצאה מהעלילה נשרפו עשרות אלפי יהודים. תוצאת הרדיפות והגירושים הייתה שבסוף המאה ה-14 קהילות רבות נחרבו ומערב אירופה התרוקנה כמעט מיהודיה.
הנעת גל הטרור העולמי
גורמים שונים בעולם המוסלמי ובארגוני שמאל קיצוניים טוענים שהמוסד הישראלי עומד מאחורי הפיגועים בעולם המיוחסים למוסלמים או פלסטינים, וזאת על מנת להבאיש את תדמיתם בעיני העולם ולגרום לארצות הברית להילחם בהם בשביל היהודים. האשמות אלו הועלו כלפי פיגועים שכוונו ישירות נגד ישראל וישראלים, ויאסר ערפאת הביע לא אחת את השקפתו שלפיגועים רבים אחראים גורמים ישראלים. גם גורמי שמאל קיצוני בארץ התבטאו לא פעם שישראל היא זו שמרוויחה מן הפיגועים, וייתכן שהיא זו שעומדת מאחוריהם. במיוחד זכתה התאוריה להבלטה במצרים בעקבות הפיגועים בסיני בספטמבר 2004, ואף הנשיא חוסני מובארכ שנשאל עליה, דחה אותה בלשון רפה ביותר. בעקבות מתקפת הטרור במפגש הגבולות ישראל־מצרים־רצועת עזה האשימו גורמים באחים המוסלמים במצרים ובחמאס את ישראל באחריות לפיגועים. קונספירציה זאת נדחתה על ידי הממשלה האמריקאית כקונספירציה שקרית, וכ'תירוץ' של מנהיגי ארצות ערב וארגוני טרור ברחבי המזרח התיכון, ואף מקובלת בין תומכיהם.
לא התרחשה הנחיתה על הירח
לפי תאוריית קשר זו, מעולם לא הגיעו חלליות אפולו לירח ולמעשה, אין כל אפשרות לבן אדם להגיע אליו אי פעם, בשל הקרינה של חגורת ואן אלן המקיפה את כדור הארץ, המסכנת את חייו של אדם שינסה לחצות אותה. במקום זאת, שלחה נאס"א שחקנים לאולפן קולנוע וביימה את הנחיתה על אדמת אמריקה. אפשרות אחרת לא דוחה את האפשרות להגיע אל הירח אי פעם, אולם שוללת את הטענה כי הדבר קרה במהלך תוכנית אפולו. הממשל האמריקני ביים את הנחיתה כדי להשיג הישג פוליטי והסברתי לארצות הברית במסגרת המירוץ לחלל. בין הראיות לתאוריה הם: דגל ארצות הברית הנדמה כמתנופף בצילומים למרות שאין אטמוספירה בירח ולכן גם רוחות, היעדרם של כוכבים בשמי הירח בתמונות שצולמו ומותם של אסטרונאוטים.
האסכולה הרומאית
האסכולה הרומאית (באיטלקית: Scuola Romana) הייתה קבוצת מלחינים, בראש ובראשונה של מוזיקה כנסייתית, שפעלו ברומא במשך המאות ה-16 וה-17, תקופה שהקיפה את שלהי הרנסאנס וראשית הבארוק. המונח מתייחס גם למוזיקה שיצרו. רבים מן המלחינים עמדו בקשר ישיר עם הוותיקן והקאפלה האפיפיורית, אם כי עבדו בכנסיות שונות; מבחינה סגנונית, קיים לא אחת ניגוד בינם לבין מלחיני האסכולה הוונציאנית, תנועה שפעלה באותן שנים והייתה מתקדמת הרבה יותר. המלחין המפורסם ביותר באסכולה הרומאית היה ג'ובאני פיירלואיג'י דה פלסטרינה, ששמו נקשר זה ארבע-מאות שנים עם שלמות פוליפונית חלקה וצלולה. עם זאת, היו עוד מלחינים רבים שפעלו ויצרו ברומא, במגוון סגנונות וצורות.
ממלכת אסטוריאס
התפשטות ראשונית
המערכות של המלכים אלפונסו הראשון ופרואלה בעמק הדוארו קרוב לוודאי לא היו שונים מהפשיטות שהאסטורים עשו בתקופה הפרה-רומאית. ההתפשטות הראשונית של ממלכת אסטוריאס הייתה בעיקר בתוך הטריטוריה הקנטברית (מגליסיה לארץ הבסקים) והיה זה רק בתקופתם של אורדוניו הראשון, ואלפונסו השלישי שממלכת אסטוריאס החלה לנקוט בצעדים משמעותיים כדי להתפשט לכיוון השטחים שנמצאים מדרום להרי קנטבריה.
לוציוס קופלנד
אופנוע תלת-גלגלי
בליווי מנהל נוסף של חברת נורת'רופ ייצור, סיים קופלנד בהצלחה נסיעה הלוך-חזור לאטלנטיק סיטי באורך של, באחת ממכוניות "פיטון קיטור" התלת-גלגליות שלו.
פרדיננד מגלן
בפורטוגל
ב־1511 נשלח למרוקו, שם נפצע בקרב נגד הכוחות המוריים, זכה על כך במדליות, אך הואשם בסחר בלתי חוקי עם המורים המוסלמים. הוא הסתכסך עם אלמיידה בגלל חופשה שלקח ללא רשות מהצבא, ואלמיידה שלח לחצר המלוכה דו"ח שלילי עליו. בעקבות כך החליט המלך מנואל הראשון לוותר על שירותיו החל מה־15 במאי 1514, ללא מתן קצבה ראויה כפי שהיה מקובל לתת באותה תקופה לפצועים במעמדו. מגלן ערער ובקשתו נדחתה, אולם הוא שוחרר משבועתו למלך, והותר לו להציע את שירותיו למי שיחפוץ.
המסע להקפת העולם
ב־13 בדצמבר הם עגנו סמוך לחופי ריו דה ז'ניירו של היום, שם היו הילידים ידידותיים ומזג האוויר טוב. הצי הצטייד במצרכים, אולם התנאים הטובים גרמו לעיכוב. הם המשיכו דרומה, והגיעו לריו דה לה פלטה ב־10 בינואר 1520. בעודם מחפשים מעבר לאוקיינוס השקט, החל החורף להתקרב, ומגלן החליט לשהות במהלכו בפטגוניה. ב־31 במרץ הקים הצוות התיישבות בשם פוארטו סן חוליאן. שם פרץ מרד נגדו בהשתתפות שלושה ממפקדי הספינות, אולם המרד נכשל בגלל נאמנות הצוות למגלן. שניים מהמפקדים המורדים הוצאו להורג, וחואן דה קרטחנה (נציג המלך), ננטש על החוף יחד עם הכומר סנצ'ס דה ריינה.
ב־24 באוגוסט המסע המשיך. הסנטיאגו נשלחה דרומה לאורך החוף למסע גישוש, אולם טבעה בדרך חזרה, ורק שני מלחים שבו בדרך היבשה וסיפרו למגלן את אשר קרה. ב־21 באוקטובר הגיע הצי לכף וירחנס בקו רוחב 52° דרום. בגלל מליחות המים ועומקם במצר שהתגלה לפניהם, הם הסיקו כי זה המעבר שחיפשו אל צידה השני של דרום אמריקה. מגלן מינה את הסן אנטוניו והקונספסיון לחקור את המצר, אולם הראשונה ערקה וחזרה לספרד. שלוש הספינות המשיכו במסע דרך מה שהיום מוכר כמצר מגלן (כ־600 ק"מ אורכו ובין 3 ל-30 ק"מ רוחבו) המפריד בין דרום אמריקה היבשתית ובין ארץ האש וכף הורן. מגלן קרא לו "תעלת כל הקדושים", שכן יום כל הקדושים חל בעת המעבר, ולאי שמדרום לו קרא "ארץ האש" בשל המדורות הרבות שראה שם שהבעירו הילידים. בסופו של דבר הגיעו שלוש הספינות אל האוקיינוס השקט ב־28 בנובמבר. מגלן כינה אותו כך בשל התנאים השקטים באופן יוצא דופן ששררו בו עם הגיעם.
הוליזם
השטח של חשיבה מערכתית התפתח בשנים האחרונות כדי להתמודד עם מספר גדול של נושאים תוך שימוש במושגים הוליסטיים.
אוניברסיטת איווה
האוניברסיטה כיום
אוניברסיטת איווה נחשבת למובילה במספר תחומי מחקר ופיתוח. בין התחומים ניתן למנות את תחומי הגנטיקה, הידראוליקה והקשב ודיבור. מדעני האוניברסיטה, ביניהם ג'יימס ואן אלן, היו חלוצים בתחום חקר החלל. המעורבות כללה ועדיין כוללת תכנון ובניה של כלי מחקר למעל ל-50 לוויינים ומכשירים חלל אחרים לחקר החלל. האוניברסיטה גם מנהלת את אחד מבתי החולים הלימודיים המתקדמים ביותר בארצות הברית, שגם נחשב לאחד מבתי החולים הטובים באמריקה. הישג נוסף הוא פיתוח של סימולטור הנהיגה המתקדם ביותר בעולם מבחינה טכנולוגית.
הפקולטה למדעי הרוח נחשבת לגדולה ביותר ומונה מעל ל-50 אחוז מסך הסטודנטים. 10 המקצועות המבוקשים ביותר ללימודי תואר ראשון הם: הנדסה, מנהל עסקים, פסיכולוגיה, ביולוגיה, תקשורת, פיננסים, אומנות והיסטוריה של האומנות, מדעי הפוליטיקה ואינטרדיסציפלינריים. בתחום התארים המתקדמים, נחשבים לימודי התואר השני בתחום הפרעות דיבור ושפה לטובים ביותר בארצות הברית. לימודי האחיות והסיעוד מדורגים במקום ה-2 הכלל ארצי. בשקלול כלל השירותים מדורגת אוניברסיטת איווה במקום ה-28 הכלל ארצי מבין כל האוניברסיטאות הציבוריות. הספרייה המשפטית העומדת לרשות הלומדים לתואר במשפטים נחשבת לאחת הטובות ביותר בארצות הברית.
קלון (משפט)
מאז ראשית המאה ה-21 הולך ופוחת השימוש בחקיקה במונח "עבירה שיש עמה קלון", ותחת זאת מופיעה בדרך כלל התיבה "עבירה שמפאת מהותה, חומרתה או נסיבותיה...". זאת, משום שהמונח "קלון" מבטא פסול מוסרי, שאינו תואם תמיד את נסיבות המקרה.
הרמיוני גינגולד
קריירה
גינגולד הופיעה בשנת 1962 בקומדיה המוזיקלית "איש המוזיקה" בתפקיד יוליילי אשתו של ראש העיר ג'ורג' שהין (פול פורד), הייתה זו הופעה מוזיקלית מוצלחת נוספת עליה הועמדה גינגולד לפרס גלובוס זהב שני לתפקיד המשנה הטוב ביותר.
מלון פנינת ירושלים
היסטוריה
המלון הוקם באתר בו עמד בעבר מלון פאסט שנהרס בשנת 1974. מלון פאסט נרכש על ידי עיריית ירושלים מהפטריארכיה הארמנית לאחר מלחמת ששת הימים כחלק מתוכנית לפינוי ושיקום אזור הקו העירוני. במלון התגוררו משפחות מעוטות יכולת והתנהל משא ומתן שנמשך מספר שנים על פינוים. במקביל נמכר המגרש ליזמים שקיבלו אישור לבנות מלון חדש זהה בגודלו מעל פני הקרקע למלון פאסט שעמד במקום. בשנת 1976, ביקשה חברת קרתא (חברה עירונית שהוקמה בשנת 1972 למטרות חידוש, שיקום ופיתוח אזור ממילא) להפקיע את השטח בו יבנה המלון לצורך הרחבת רחוב יפו, אך הדבר לא בוצע. בניית המלון התעכבה שנים רבות עקב רצונם של היזמים להגדיל את אחוזי הבנייה. לבסוף הותר להם לבנות 4 קומות תת-קרקעיות ובניית המלון החלה בשנות ה-90 של המאה ה-20.
משה פייגלין
משה זלמן פייגלין (נולד ב-31 ביולי 1962, כ"ט בתמוז ה'תשכ"ב) הוא פוליטיקאי שכיהן כחבר הכנסת מטעם הליכוד וכסגן יושב ראש הכנסת התשע עשרה. לאחר מכן עזב את הליכוד והקים את מפלגת זהות שהתמודדה בבחירות לכנסת ה-21 ולא עברה את אחוז החסימה, כשלאחר מכן שב לליכוד.
ראשית חייו
פייגלין נולד בחיפה ליעקב צבי ולאסתר, ילידי אוסטרליה. נצר לאדמו"רי חב"ד. סב סבו, יעקב צבי פייגלין, עלה עם משפחתו לישראל בעלייה הראשונה מרוסיה הלבנה והיה בין מייסדי המושבה משמר הירדן. אבי סבו, משה זלמן פייגלין, ברח לאוסטרליה בשנת 1912 כדי שלא להתגייס לצבא הטורקי. אביו יעקב צבי שירת במשטרת היישובים העבריים ועסק בתעשיית הטקסטיל.
במפלגת הליכוד
בשנת 2000 התפקדו פייגלין ותומכיו לליכוד כ"חטיבת מנהיגות יהודית". אנשי מנהיגות יהודית כונו לעיתים בשם "פייגלינים". פייגלין אמר כי הליכוד הוא המרחב היחיד המאפשר צמיחת מנהיגות אמונית למדינת ישראל, ולפיכך יש לתמוך בו אף שמפלגות אחרות עשויות להיות ימניות יותר. פייגלין התמודד כמה פעמים על ראשות הליכוד וראשות הממשלה. בהתמודדותו הראשונה על ראשות המפלגה לקראת הבחירות לכנסת השש עשרה זכה ב-3.5% מקולות המצביעים. הוא הצהיר אז שימשיך לרוץ לראשות הליכוד עד שינצח.
ספריו וכתביו
לאחר התפרקות זו ארצנו החל פייגלין לפרסם מאמרים רבים כחלק מפעילותו הציבורית. משנת 1996 ועד 2007 הוציא שני ספרים, שתורגמו לשלוש שפות, וכן פרסם מספר חוברות ומאות מאמרים.
אברהם אבלי הלוי גומבינר
יצירתו
המגן אברהם החל לכתוב את ספרו בשנת תכ"ה, ועסק בחיבורו שש שנים; בשנת תל"א סיים את חיבורו וקיבל הסכמות מרבני פולין. אחיו, רבי יהודה, נסע בשנת תל"ג לאמסטרדם כדי להדפיס את הספר, אך נפטר בדרכו, והספר הוחזר למג"א שביצע בו שינויים והרחבות לאור ספרים שנתפרסמו בינתיים, כמו שו"ת צמח צדק וספר עולת תמיד ואחרים.
הקרן לביטוח סוציאלי ופנסיוני של רוסיה
זהו הגוף האחראי על מימוש רוב הזכויות החברתיות ברוסיה, על פי רוב בדרך של תשלומי העברה והוא פועל כקרן לביטוח לאומי וביטחון הסוציאלי והוא מנוהל על פי קוד התקציב של הפדרציה הרוסית והחוק הפדרלי "אודות בסיס ביטוח סוציאלי חובה", כמו גם חוקים ותקנות אחרים. הכנסות הקופה נובעות מביטוח סוציאלי חובה, שנוצר מתרומות, דמי ביטוח מתאונות תעשייתיות ומחלות מקצוע ומסבסוד שמגיע מהתקציב הפדרלי ומקרן ביטוח בריאות חובה של הפדרציה הרוסית.
וורהאמר פנטזיה
צבאות המשחק
-חיות הכאוס - השלוחה השנייה של הכאוס, המורכבת רק ממפלצות גדולות ואכזריות כל כך, שאם היה אפשר לשלוט בהן, הן היו משמידות את העולם.
-מלכי הקבר - שאריות מהאימפריה המתפוררת של נהקארא, מלכים מהתקופה שהם עוד היו עשירים חזרו לחיים בתור שלדים ומומיות עם יהירות עצומה שרוצים את האימפריה המתה שלהם בחזרה. שונאים במיוחד את הערפדים אשר הם שיחקו תפקיד חשוב בניפלתה של ממלכתם .צבאם מורכב ממומיות, מפלצות מדבר כמו עקרבים ונשרים, בנוסף לשלדים והזומבים הרגילים שמרכיבים את חיל הרגלים והפרשים.
נבחרת גרמניה בכדורגל חופים
הישגים
אליפות אירופה בכדורגל חופים
סקריה (אוניית מעפילים)
ארגון המעפילים
נפתלי פלטין, נציב בית"ר בצ'כוסלובקיה, חיפש פתרון לקבוצת פעילי בית"ר, כ-400 איש, שהחלה להתארגן עוד במרץ 1939, אולם נתקעה בצ'כיה עקב פלישת הנאצים למדינה. הפליטים שהו במחנה זמני והכספים להחזקתו הלכו ואזלו. פלטין יצר קשר עם משרד ההגירה שהקים הגסטפו וזה הסכים לסייע בהעברת הפליטים לרומניה, בתנאי ששם תחכה להם ספינה שתיקח אותם לארץ ישראל. הפליטים יצאו בשתי ספינות נהר מברטיסלבה לכיוון רומניה, שם חיכתה להם בנמל על הדנובה רפסודה רומנית בשם "ספירולה", ששכר פלטין. 500 הנוסעים של ספינות הנהר עברו לרפסודה. בראש הקבוצה עמדו פלטין וגלעזר.
בזמן שהמעפילים המתינו בסולינה נפוצו שמועות בקרב היהודית על כך שספינה עומד לצאת לארץ ישראל. בעקבות השמועות יצאו כ-450 יהודים מרחבי רומניה בכוחות עצמם לסולינה כדי לעלות לאנייה. אלה שוכנו בבתי מלון ובבתים פרטיים שם, המתינו עד לגמר עבודות השיפוץ ועלו גם הם על סיפון האוניה.
קנדיס פאטון
קריירה
בשנת 2004, בשנתה הראשונה באוניברסיטה, פאטון לוהקה לאופרת הסבון המצליחה "היפים והאמיצים" ברשת CBS, למשך חמישה פרקים בתפקידה של רובין. בשנת 2008 פאטון קיבלה תפקיד כמרצדס בסדרת הרשת "Sorority Forever".
אסטרטגיית למידה
הבחנה בין מטרת האסטרטגיה
כאמור, כל אסטרטגיה מיועדת להשיג יעד או מטרה כלשהי באופן יעיל. ניתן לחלק את האסטרטגיות על פי תחומי התפקוד השונים שלהן הן מיועדות. ייתכן שאסטרטגיה מסוימת תהייה מיועדת ליותר ממטרה אחת.
הקניית אסטרטגיות למידה
הקנייה של אסטרטגיות למידה יכולה לאפשר לתלמיד להתמודד באופן עצמאי יותר עם שיעורי בית. בדרך זו ניתן לצמצם את התלות של התלמיד בהוריו ולמנוע מתחים משפחתיים סביב הנושא. זאת ועוד, שימוש מושכל באסטרטגיות בהתאם לדרישות הדיסציפלינות השונות, יכול לעמוד לרשות התלמיד בעת למידה לפני המבחן על ידי מתן מענה לבעיות התארגנות במרחב ובזמן הנדרש ללמידה. בעת המבחן ידע התלמיד להתמודד עם פיצוח השאלות ואף יוכל להשתמש באסטרטגיה המתאימה לערוך בקרה על תוצרי עבודתו.
לייפציג
היסטוריה
בלייפציג נמצאת תחנת הרכבת השלישית בגודלה בגרמניה, אחרי אלו של ברלין ופרנקפורט, עם 24 רציפים.
מוקדי עניין
מוזיאון הקפה - כולל 15 חדרים המוקדשים להיסטוריה של המשקה.
ג'ף ג'ונס
קריירה
לאחר שכתב את The Avengers United בשנת 2001 ו-Avengers Icons: The Vision בשנת 2002 עבור חברת מארוול קומיקס, ג'ונס פיקח על הרצתם המחודשת של כותרי הוקמן והכרך השלישי של כותר הטיטאנים הצעירים בשנת 2003. בתקופה זו, ג'ונס כתב את חוברת מספר 67 של כותרי ויצ'בלייד מבית אימג' קומיקס ואת המהדורה המוגבלת Tomb Raider: Scarface' Treasure.
ג'ונס עמד בראש הסיפור מלחמת חיל סינסטרו. הוא היה גם הכותב הראשי באירוע הקרוסאובר המשבר האינסופי, המשך לאירועי המשבר בעולמות האינסופיים של שנת 1985. בעקבות כך, ג'ונס היה לאחד מצוות הכותבים של סדרת "52" משנים 2006–2007, יחד עם מארק וייד, גרנט מוריסון וגרג רוקה.
אליזבת הראשונה, מלכת אנגליה
חברה וכלכלה בתקופת אליזבת
תקופת שלטונה של אליזבת התאפיינה בפריחה כלכלית. המסחר באריגי צמר הכניס רווחים גדולים. סוחרים אנגלים התאגדו בחברות וקיבלו זיכיונות לסחור במוצרים מסוימים באנגליה ובארצות חוץ, כמו רוסיה, אזור המזרח התיכון, אפריקה והודו. לא פעם נאסר על ייבוא מוצרים לאנגליה כדי להגן על היצרנים האנגלים.
בתקופת כהונתה הונהגה הלירה שטרלינג כמטבע הרשמי של אנגליה.
הנצחתה
חלקים מתקופת כהונתה מתוארים בסרטים "אליזבת" (1998) ו"אליזבת: תור הזהב" (2007), בהן דמותה מגולמת על ידי השחקנית קייט בלאנשט.
הירומי
סגנון אישי
ניתן למצוא בלחניה משקלים מוזיקליים אי זוגיים כמו 7/4 או 9/4 או 15/16, שאינם נפוצים בג'אז מסורתי.
הפרופסור: בית המילים
המשחק
המשחק הוא ממשפחת שעשועי לשון וחשיבה. בכל שלב במשחק, מקבל השחקן לוח ובו תמונה ואותיות המסודרות בטבלה, כך ששילוב של מספר אותיות מן הטבלה, יוצר את התשובה הנכונה לשאלה. השלבים במשחק מפוזרים לאורך מפה אנכית, הכוללת ים ומספר מדינות עם קווי טריטוריה הזהים למפת העולם.
עשרת הנמלטים המבוקשים ביותר על ידי ה-FBI
רשימת עשרת הנמלטים המבוקשים ביותר על ידי ה-FBI (באנגלית: FBI Ten Most Wanted Fugitives) נוצרה לראשונה בעקבות שיחה שנערכה בשלהי 1949 במהלך משחק לבבות בין ג'יי אדגר הובר, מנהל ה-FBI באותה תקופה, וויליאם קינסי האצ'ינסון, העורך הראשי של סוכנות הידיעות International News Service, במהלכה דנו השניים על דרכים לקדם את תפיסתם של "הבחורים הקשוחים ביותר" המבוקשים על ידי ה-FBI. שיחה זו הייתה בסיס לכתבה עיתונאית שזכתה לביקורות חיוביות רבות כל כך, ובעקבות כך היא הוכרזה רשמית על ידי ה-FBI ב-14 במרץ 1950, על מנת להגביר את היכולת של הסוכנות ללכוד פושעים מסוכנים.
אליפות וימבלדון 1976
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות 16 המשתתפים החזקים דורגו כדלקמן:
בניין סוני (טוקיו)
אולם התצוגה הראשי חולק לקומות מעל לקומה 6, כאשר כל רבעון של אולם התצוגה גבוה ב-90 סנטימטרים מהקודם, זאת על מנת ליצור אולם תצוגה רציף.
נאום
מאפיינים
בניגוד להרצאה, הנעשית בטכניקה דומה לזו של נאום אך מטרתה העיקרית העברת מידע לשומעים, נאום נועד לשכנע את השומעים בצדקתו של הדובר. נאום גם שונה משיחה בכך שהוא בעיקרו מונולוג (רק הדובר מדבר) ולא דיאלוג או מוליטילוג (דיון בו משתתפים כמה). כתוצאה מכך לנואם יותר דומיננטיות והשפעה מאשר לדובר המשתתף בדיון.
נאום לאומה
נאום בעל חשיבות מיוחדת הוא נאום לאומה שאותו נושא השליט, ומטרתו לספק מידע על מדיניותו של השליט, על הישגיו ועל תוכניותיו. לעיתים נאום זה ניתן באופן סדיר אחת לשנה, בהתאם למנהג או לחוק (כגון הנאום מן הכס או נאום מצב האומה), ולעיתים הוא ניתן בעקבות אירוע רב חשיבות, המצריך העברת מסר ישיר מהשליט לעמו.
מערבית
בנוסחי התפילה המאוחרים, נפוצות מערביות כמעט רק בנוסח אשכנז.
מבנה
המערבית היא מן הסוגים הקדומים והבסיסיים ביותר של הפיוט, שכן היא נועדה לחלק בסיסי ביותר של התפילה, ברכות קריאת שמע. כרוב הפיוטים, במקור נועדה המערבית להחליף את הנוסח הרגיל של התפילה, בשל כך, מבנה המערבית כולל קטע פיוט מקביל עבור כל קטע בתפילת הקבע. ברכות קריאת שמע כוללות שתי ברכות לפני קריאת שמע ("המעריב ערבים" ו"אוהב עמו ישראל") ושתי ברכות לאחריה ("גאל ישראל" ו"השכיבנו"), אך הברכה השלישית כוללת שלושה קטעים, שכן מוסיפים בה שני פסוקים בתוך הברכה. אם כן, המבנה הבסיסי של המערבית כולל שישה קטעי פיוט כדי להחליף את ששת קטעי התפילה (את קריאת שמע עצמה אין מחליפים).
מעמד המערבית במחזורים
בכתבי היד, וגם בחלק מהדפוסים, מערביות לא נכתבו במחזורים הגדולים, אלא בסידורי התפילה הקטנים יותר. זאת כנראה כדי שניתן יהיה להסתפק בערב בהבאת הסידורים הקטנים ולא להזדקק להביא לבית הכנסת את המחזורים הגדולים והכבדים פעם נוספת.
מטאנרטיב
ספקנות
ליוטארד הציע שהמטאנרטיבים יפנו את מקומם ל-petits récits, או נרטיבים צנועים ו"מקומיים" יותר, שיכולים "להשליך" את הנרטיב הגדול על ידי הבאת האירוע הבודד למוקד. השאלה מיצירותיו של ויטגנשטיין ומהתיאוריה שלו על ה" מודלים של השיח", ליוטארד בונה את חזונו של פוליטיקה מתקדמת, המבוססת על חיים משותפים של מגוון שלם של משחקי שפה ותמיד בעלי לגיטימציה מקומית.
נרטולוגיה ותקשורת
אחרים התייחסו למטאנרטיבים כעלילות מופת, "סיפורי שלד שחוזרים על עצמם, השתייכות לתרבויות וליחידים הממלאים תפקיד רב עוצמה בשאלות של זהות, ערכים והבנת החיים".
חיל האוויר ה-14 של ארצות הברית
היסטוריה
שורשי חיל האוויר וסמלו מגיעים מיחידת "הנמרים המעופפים", כינויה של קבוצת מתנדבים מהגיס האווירי של צבא ארצות הברית בראשות קלייר שנו, שסייעו לחיל האוויר הסיני במהלך מלחמת סין–יפן השנייה. ביולי 1942 הוטמעה יחידת הנמרים המעופפים בכוח המשימה האווירי של סין. 1943 נוסד חיל האוויר ה-14 בהוראה מיוחדת של נשיא ארצות הברית פרנקלין דלאנו רוזוולט ושנו מונה למפקדו הראשון. החיל פעל במהלך מלחמת העולם השנייה בזירה הסינית ובזירה הדרום-מזרח אסייתית. במהלך הקרבות השמיד חיל האוויר 2,315 מטוסים יפנים, 365 גשרים, 1,225 קטרים ו-715 קרונות רכבת.
ארגון
החיל מורכב מחמש כנפות ומרכז משולב למבצעי חלל (JSpOC), הפרושים ב-44 אתרים ברחבי העולם. מטה החיל ממוקם בבסיס חיל האוויר ונדנברג בקליפורניה.
עומר א-רזאז
שר החינוך
בשנת 2017 הצטרף לממשלתו של האני אל-מולקי כשר החינוך. בכהונתו שיפר רבות את החינוך בירדן.
תמי מוזס-בורוביץ'
ביוגרפיה
ב־2005 נזכר שמה כאחת השותפות (עם משפחת בורוביץ') ברשת קלאבמרקט שנקלעה לחובות כספיים גבוהים, והוצא צו להגנתה מפני נושים עד למכירתה לרשת המתחרה, "שופרסל". בדיון בבקשת הקפאת ההליכים של קלאבמרקט, העירה השופטת ורדה אלשיך לעברה ולעבר בעלה כי היא מצפה מבעלי הרשת לתרום את חלקם (הכספי) בהצלתה. הדברים עוררו מהומה והזוג בורוביץ' מצא עצמו תחת מתקפה על חלקו בקריסת הרשת.
סרט פעולה
סרט פעולה הוא סוגה קולנועית המאופיינת בסצנות פעולה רבות ובפתרון בעיות בעלילה באמצעות אלימות.
שמורת אלון
מיקום השמורה
השמורה נמצאת בצומת אלון, במפגש הכבישים כביש 65, כביש מחלף קיסריה - מחלף "משמר הגבול", לשעבר צומת עירון ו- "כביש 650" - כביש גישה לפרדס חנה.
חצר גשר הישנה
היסטוריה
אדמות האזור נרכשו כבר בתחילת המאה ה-20 על ידי יק"א מידי משפחת סורסוק אולם השלטונות הטורקיים הפקיעו חלקים גדולים מקרקעות אלו לצרכים ציבוריים (למשל פסי רכבת ותחנות). רק לאחר הקמת המנדט הבריטי בוטלו ההפקעות וניתן היה לחדש את ההתיישבות באזור.
אדוארד דאווס דקר
פרשת לבאק
דקר התקשה, או סירב להוסיף לשרת בצמרת השלטון הקולוניאלי, שכן זו העלימה עין מעוולות שנעשו לאוכלוסייה המקומית. כך למשל נגזלו תאואים מבעליהם לטובת העוצרים, ועבודות שביצעו התושבים לא זכו לתגמול כספי. אי לכך לא יכלו איכרים לעבד את שדותיהם, והרעב לא בושש לבוא. משסירב גם הניצב העליון דאומאר ון טוויסט (Duymaer van Twist) לשעות לטרוניותיו, חש דקר כי בכך הוגדשה הסאה. לשווא ניסה למצוא לעצמו תעסוקה ביאווה, בין השאר באחוזת המטעים של אחיו, יאן. כעבור שנה חזר לאירופה לצמיתות, שם נדד כאזרח מן השורה בין מדינות שונות, בהן הולנד, בלגיה, גרמניה וצרפת. בשנת 1859 שבו גם טינה וילדיהם למולדתם, מה שהכביד ביתר שאת על מצבו הכספי של דקר.
ביקורת יצירתו
יוצא אפוא כי דקר לא ראה בתהילה הספרותית מטרה כשלעצמה, אלא חתר בנחישות למלא תפקיד חברתי מהותי, תלוש ככל שיהיה מפרספקטיבת זמנו, ומעורפל ככל שיהיה יעדו "להיטיב עם אוכלוסיית יאווה".
הפרלמנט המצרי
אספת העם
אספת העם של מצרים נוסדה בשנת 1971 במסגרת אישור החוקה החדשה למדינה הוחלט שבאסיפה יהיו לא פחות מ-350 חברים. החל משנת 2015 ובהתאם לחוקת מצרים (2014) הפרלמנט מורכב מאספת העם בלבד המכילה 596 מושבים, כאשר 448 מושבים נבחרים בבחירה ישירה של מועמדים, 120 מושבים שמורים למפלגה המנצחת עבור ייצוג של נשים, צעירים ונוצרים, 28 מושבים נוספים הם בחירות אישיות של הנשיא. חוקת המדינה קבעה כי מחצית ממושבי האספה יאוישו על ידי "פועלים וחקלאים". כהונתה נמשכת חמש שנים, ופיזורה יכול להיעשות קודם לכן בהוראת הנשיא.
הפרלמנט לאחר בחירות 2015
ב-11 בספטמבר 2020, הודיעה ועדת הבחירות המצרית כי הבחירות הבאות לפרלמנט ייערכו ב-24 וב-25 באוקטובר 2020
Disco Tits
עם יציאתו נכנס השיר אל המקום ה-55 במצעד שבשוודיה, וה-6 במצעד שבניו זילנד.
מארי סטופס
ראשית חייה והשכלה
סטופס נולדה באדינבורו, סקוטלנד. אביה, הנרי סטופס, היה בעל מבשלת בירה, מהנדס, אדריכל ופליאונטולוג מקולצ'סטר. אמה הייתה שרלוט קרמייקל סטופס, מלומדת שייקספירית ולוחמת לזכויות נשים סקוטית. המשפחה עברה ללונדון ב-1880. שני הוריה היו חברים באגודה הבריטית לקידום המדע. מארי נלקחה לפגישות שבהן פגשה את החוקרים המפורסמים לאותם ימים, אלה השפיעו על קורות חייה. סטופס הלכה ללמוד ביוניברסיטי קולג' בלונדון למדה בוטניקה וגאולוגיה. היא סיימה תואר ראשון במדעים, בשנת 1902 לאחר שנתיים בלבד. בהמשך מארי סטופס קבלה דוקטורט במדעים, מאוניברסיטת קולג' בלונדון, ונהפכה לאדם הצעיר ביותר בבריטניה שקיבל תואר כזה. בשנת 1903 היא פרסמה מחקרים שונים בבוטניקה לאחר מכן יצאה למינכן ללמוד וקבלת דוקטורט בבוטניקה. ב - 1904. התקבלה ללמד באוניברסיטת מנצ׳סטר עד שנת 1910 והייתה האישה הראשונה שהתקבלה ללמד באוניברסיטה זו. סטופס הפכה למרצה בפליאובוטניקה באוניברסיטת קולג', לונדון עד 1920.
מיץ אשכוליות
מיץ אשכוליות הוא מיץ פירות ומשקה המופק מסחיטת אשכוליות. מיץ האשכוליות עשיר בוויטמין C וטעמו בדרך כלל הוא חמוץ מאוד. ישנם סוגים רבים של מיצי אשכוליות, הנפוצים ביותר הם מיץ אשכוליות לבן, ורוד ומיץ אשכוליות אדום.
למיץ אשכוליות יש השפעה רבה מבחינה בריאותית: בשל תגובתו עם תרופות שכוללות קפאין, המיץ יכול לשנות את האופן שבו התרופות מטפלות בגוף.
סן-ז'רמן-אן-לה
שם העיר ומקורותיו
העיר נקראת לפי מנזר סן ז'רמן שהוקדש בימי הביניים לגרמנוס הקדוש. היער לה (Laye) מוזכר בצורה הלטינית Lida silva בפוליפטיך של האב אירמינון, אחר כך כ-silva cognominata Ledia ("היער המכונה לדיה") בכרוניקה של אלגלדוס במאה ה-11. היישוב סן ז'רמן תועד לראשונה בשנת 1073 כ-Locus beati Germani אחר כך ב-1124 כ-Sanctus Germanus (גרמנוס הקדוש) והחל משנת 1161 בשם הנוכחי - בלטינית Sanctus Germanus in Leia. שם העיר בא ממנזר שבנה ביער לה (לידה) המלך רובר השני "החסיד" (1031-972). מנזר זה הוקדש לגרמנוס הקדוש, שזהותו אינה ודאית. סביר להניח כי מדובר בקדוש גרמנוס מפריז, מייסד המנזר סן-ז'רמן-דה-פרס שחי בסביבה במאה השישית.
ימי הביניים
ב-1415 הטירה וכל האזור מסביב נשדדו שוב על ידי האנגלים שהשתלטו עליהם אחר כך למשך 23 שנה בין השנים 1417- 1440. מאוחר יותר, מלך צרפת לואי האחד עשר שסלד מהחיים בכפר, העביר את חצרו לטירת פלסי-לס-טור, והעניק את הטירה בסן ז'רמן יחד עם היישוב והאחוזה, לרופאו האישי, ז'אק קואטייה. אחרי מות המלך, ביטל הפרלמנט את המענק והחזיר את האחוזה לבעלות מלכי צרפת.
סירנה (אי)
אזכור בקורות ההעפלה לארץ-ישראל
בלילה ה-7 בדצמבר 1946, בדרכה לארץ, כשעל סיפונה 785 מעפילים, נקלעה ספינת המעפילים "רפיח" (לשעבר "אתנה") לסערה ליד חופי האי. קברניט הספינה ניסה להטיל עוגן באי סירנה אך הניסיון לא צלח.
שניאור זלמן רווח
ספריו
על סדרת ספריו על מצוות התלויות בארץ זכה בפרס לספרות תורנית בני ברק לשנת 2017.
בוריס בוריסוביץ' רוטנברג
קריירת מועדונים
בוריס רוטנברג נולד בשנת 1986 למשפחה יהודית בעיר לנינגרד שבברית המועצות. בגיל 4 עבר רוטנברג יחד עם משפחתו לפינלנד. ב-1994 התחיל לשחק כדורגל במסגרת קבוצת הילדים של פוניסטוס הלסינקי. הוא שיחק בקבוצת הנוער של ה.י.ק. הלסינקי, בקבוצת ליגת העל הפינית יוקריט ובקלובי-04, ורשם 12 הופעות בנבחרת הצעירה של פינלנד.
חיים פרטיים
אחיו, רומן בוריסוביץ' רוטנברג (גם מייקל אוליבר רוטנברג), חבר בצוות ניהולי (סגן נשיא) של גזפרום-אקספורט.
בן דודו, איגור ארקדייביץ' רוטנברג, מנהל מחלקת הנכס של רכבת רוסיה. מנהל הנכס לשעבר של מחלקת התעשייה, התחבורה והתקשורת של רוסיה.
שלמה אייזיק
ביוגרפיה
בין פעולותיו כיו"ר הוועדה לביטוח פנסיוני בלשכת סוכני הביטוח, הוביל אייזיק פעולות לרווחת סוכני הביטוח העצמאיים וטיפל בסיכולים רגולטוריים ומצד החברות שעשויות היו לפגוע בסוכנים.
מלון אליזבת (טבריה)
כמלון אלישבע-אליזבת
לאחר פתיחת המלון החל פיינגולד לנהל אותו ובמקביל עבר להתגורר בו יחד עם אשתו השנייה, יהודית, ועם מרגרט אליס פלמר (אמה המאמצת של אליזבת). למרות הפופולריות של המלון נאלץ פיינגולד להכריז ב-1931 על פשיטת רגל ולמכור אותו תוך שהוא ממשיך לנהל אותו כשכיר.
הרמן קהל
תולדות חייו
קֶהל נולד בעיר נוי-אולם, בוואריה. השני מבין שמונה אחים. בגיל 19 התגייס לצבא הקיסרות הגרמנית במטרה ללכת בדרכו של אביו ולהפוך לקצין. בראשית מלחמת העולם הראשונה שירת כסגן בגדוד ההנדסה ה-13 של וירטמברג. בהמשך, כאשר נפצע ברגליו, ונמנע ממנו להמשיך לשרת כקצין הנדסה, התנדב לשירות האוויר הגרמני. הוא הפך לטייס ובהמשך למפקד טייסת מפציצים. ב- 1918 קיבל את עיטור פור לה מריט ("מקס הכחול"). בסוף המלחמה התרסק קֶהל עם מטוסו מעבר לקווי היריב, נתפס והוחזק בשבי בצרפת, אך הצליח לברוח ולחזור לגרמניה. לאחר המלחמה שירת במשטרה הגרמנית וברייכסווהר. ב- 1925 עבר לעסוק בתעופה אזרחית, ושנה לאחר מכן מונה לראש מחלקת טיסות הלילה של חברת התעופה הלאומית של רפובליקת ויימאר, דויטשה לופט האנזה.
דורון יזרעאלי
ביוגרפיה
דורון יזרעאלי נולד וגדל בתל אביב יחד עם אחותו נאוה. אביו, ראובן יזרעאלי (קרמר), נולד בשנת 1915 באוקראינה ובשנת 1925 עלה לארץ ישראל עם משפחתו במסגרת העלייה הרביעית. בצעירותו היה חבר באצ"ל ואף נאסר בכלא עכו על ידי השלטונות המנדט הבריטי. בשנות המרד הערבי הגדול שירת כנוטר ואחר כך ב"מנגנון הקבע" של ההגנה, בתקופת מאתיים ימי החרדה (התקופה בתולדות היישוב שבה התקדם הצבא הנאצי בצפון אפריקה לכיוון תעלת סואץ), נתמנה ראובן למפקד גדודי משמר המולדת, כאשר במקביל לשירותו בהגנה עבד בעיריית תל אביב החל משנת 1943. אמו, סימה, בתו של חיים סוסנובסקי, אחד מתריסר המתיישבים הראשונים של כפר סבא, הייתה התינוקת הראשונה שנולדה בכפר סבא. סימה הייתה אשת חינוך ולימים ניהלה בית הספר היסודי "מגן" שבמעוז אביב.
הונדורס
היסטוריה
בשנת 1949 ויתר הדיקטטור טיבורסיו אנדינו על המשך שלטונו, והעביר אותו מרצון לחואן מנואל גלבז, שיזם מספר רפורמות סוציאליסטיות, כמו הגבלת יום העבודה ל-8 שעות, ומגבלות נוספות על עבודתם של ילדים ונשים.
בשנת 1969 התרחשה מלחמת הכדורגל, בין הונדורס לאל סלוודור. באותו הזמן היה מתח מדיני בין שתי המדינות, בייחוד אחרי שנשיא הונדורס האשים את אל סלוודור בכלכלה הרעועה של הונדורס, בגלל הגירה לא חוקית של תושבי אל סלוודור להונדורס. שיא העימות בין המדינות פרץ במוקדמות מונדיאל מקסיקו 1970, נבחרת אל סלוודור ניצחה במשחק שנערך באל סלוודור, וחודש לאחר מכן פלשה אל סלוודור להונדורס, במלחמה שנמשכה 100 שעות.
בשנות ה-80 החזיקה ארצות הברית נוכחות צבאית בהונדורס, על מנת לתמוך באל סלוודור במאבקה נגד שלטון הסנדיניסטה השמאלני בניקרגואה. בכירים בצבא הונדורס אומנו בבית הספר הצבאי אמריקאי בפנמה ולאחר 1984 בג'ורג'יה. בשנת 1982 ביקר רייגן בהונדורס, ונפגש עם נשיא גואטמלה ריוס מונט, שעלה לשלטון בהפיכה והביע את תמיכתו בו, על אף שהיה אחראי לטבח עשרות אלפי כפריים. בהונדורס התאגדו חברי המשמר הלאומי לשעבר של רודן ניקרגואה המודח סומוסה, ותכננו את עלייתם לשלטון. הם קראו לעצמם "מהפכני הנגד" - קונטראס. הקונגרס האמריקאי אסר על מימון הקונטראס. על מנת להשיג מימון בכל זאת, נרקמה פרשת איראן-קונטראס שנחשפה ב-1987.
חלוקה מנהלית
המחוז הגדול ביותר בגודל השטח הוא מחוז אולנצ'ו. והגדול ביותר בגודל האוכלוסייה הוא המחוז פרנסיסקו מורזן שבירת הונדורס טגוסיגלפה נמצאת בו. המחוז הקטן ביותר בשטח ובאוכלוסייה הוא איסלאס דה לה באהיה.
דת
הדת הדומיננטית בהונדורס היא הנצרות כאשר ישנם שני זרמים בולטים: פרוטסטנטים - אשר מהווים 39% מהאוכלוסייה וקתולים - אשר מהווים 37% מהאוכלוסייה. 21% חסרי דת/ אתאיסטים/ אגנוסטיקנים ו-2% בני דתות אחרות.
מין מהנדס סביבה
ההגדרה
בעבר התמקד המחקר האקולוגי בתפוצה ובמגוון האורגניזמים ביחס למאפיינים שונים, כגון מזג אוויר, טופוגרפיה, הימצאות מזון, מתחרים, יחסי טורף-נטרף וכדומה. מין מהנדס סביבה הוא מונח חדש יחסית, המשתייך לתחום שהתפתח בשנים האחרונות ועוסק ביחסי הגומלין האקולוגיים בבתי גידול.
בונה קנדי
כאמור, הבונה הקנדי הוא המין הראשון שזוהה כמהנדס סביבתי. הבונה כורת עצים חיים בשיניו ומפיל אותם לנהרות, על מנת ליצור בריכות קטנות כמחסה והגנה על ביתו. בריכות הבונים מושכות אליהן מינים רבים של ברווזים, תרנגולאים, צבים, צפרדעים, קרפדות, יתושים ועוד רבים אחרים. מנגד, בניית הבריכות מחלישה את זרם הנהר ובכך גורמת לירידה במספרם של סלמנדרות, נחשים, שפריריות וכמובן עצים. תגובת השרשרת האקולוגית ממשיכה לשלבים רבים נוספים, לדוגמה, עלייה במספרם של הברווזים והתרנגולים מושכת יותר עופות דורסים לבריכות הבונים, ומנגד ירידה בכמות העצים גורמת לירידה בכמות הנקרים וכן הלאה.
אספסת
כאמור, הנדסת סביבה אלוגנית אינה מוגבלת לבעלי חיים בלבד. מתכות כבדות מהוות בעיה זיהומית קשה בכך שהן מרעילות את האדמה ואינן מאפשרות לאורגניזמים רבים להתיישב באזורים מזוהמים כאלו. מתכות אלה כוללות מתכות הנחוצות לקיומם של אורגניזמים אך רעילות בריכוזים גבוהים, כגון נחושת ואבץ, וכן מתכות שאינן נחוצות לקיום האורגניזם והשפעתן השלילית מופיעה אף בריכוזים נמוכים, כגון כספית, עופרת או אורניום. בתי גידול מזוהמים כוללים אדמות מזוהמות על ידי תעשייה, מכרות נטושים, אזורי מלחמה ואזורים שעברו תאונה גרעינית או הפצצה גרעינית.
קרל הרביעי, קיסר האימפריה הרומית הקדושה
ב-11 ביולי 1346 בחרו בו הנסיכים הבוחרים כ"מלך הרומאים" (rex Romanorum) בניגוד ללודוויג הרביעי, קיסר האימפריה הרומית הקדושה. ב-26 בנובמבר 1346 הוכתר קרל בבון. אחרי שיריבו מת, הוא נבחר שוב ב-17 ביוני 1349 והוכתר ב-25 ביולי כמלך הרומאים. ב-6 בינואר 1355 הוכתר קרל גם כמלך איטליה וב-5 באפריל כקיסר האימפריה הרומית הקדושה. עם הכתרתו למלך בורגונדיה, שהתעכבה עד 4 ביוני 1365, נהפך קרל לשליט הישיר של כל ממלכות הקיסרות הרומית הקדושה.
חיים
בהתחלת שלטונו, עמל קרל להבטיח את בסיס כוחו. בוהמיה עברה את מגפת הדבר השחור יחסית ללא נזק והעיר המשגשגת פראג הייתה לבירת האימפריה. קרל בנה את העיר פראג לפי הדגם של פריז והקים את ה-Nové Město, העיר החדשה בפראג. ב-1348 ייסד קרל את אוניברסיטת קארל בפראג, שנקראה על שמו. הייתה זו האוניברסיטה הראשונה במרכז אירופה. באוניברסיטה הוכשרו בין השאר בירוקרטים ועורכי דין. כתוצאה מהפכתה לבירת האימפריה והקמת האוניברסיטה נהפכה העיר פראג למרכז תרבותי ואינטלקטואלי של מרכז אירופה.
ב-1354 הוא חצה את הרי האלפים ללא צבא וקיבל את כתר הברזל של לומברדיה במילאנו בינואר 1355. באפריל של אותה שנה הוכתר כקיסר רומא בידי קרדינל. מטרתו היחידה, נראה, הייתה לזכות בכתר הקיסרי בדרכי שלום, ובהתאם להבטחה שנתן לאפיפיור קלמנט הוא נשאר בעיר רק למספר שעות, למרות רצונם של אנשי רומא אותו ביטאו בגלוי. אחרי שבפועל ויתר קרל על כל זכויות הקיסרות באיטליה, הוא חצה שוב את האלפים שלגנותו עמדו מילותיו המגנות של הפטרארך, אך לזכותו עמד עושר רב.
מורשת והשגים
שלטונו של קרל הרביעי מאופיין בשינוי בטבעה של האימפריה והוא זכור כתור הזהב של בוהמיה. הוא פרסם את בולת הזהב של 1356 שבה הסדיר את ירושת הקיסרות, וזו החזיקה כ-400 שנה.
פטרונות על תרבות ואמנות
<!--
סן איגנסיו מיני
סן איגנסיו מיני (בספרדית: San Ignacio Miní) היה מיסיון ישועי שפעל במאות ה-17 וה-18 במיסיונס של ימינו (בצפון-מזרח ארגנטינה).
קהילת יהודי צילץ
העיירה נוסדה במאה ה-13 והיא אחת העיירות העתיקות בפולין. היא הייתה חלק מדוכסות אופולה ומהאימפריה ההבסבורגית האוסטרית. מאז סוף המאה ה-14 התיישבו יהודים רבים בעיירה במיוחד ובעיירה ניסה. בניגוד ליישובים אחרים בהם היו קהילות יהודיות, בערי שלזיה, יהודי צילץ לא גורשו בסוף המאה ה-16. במאה ה-18 צילץ הפכה לעיירה היחידה בגרמניה שבה חיו יותר יהודים מאשר נוצרים (בשנת 1782 התגוררו בעיירה 961 נוצרים ו- 1061 יהודים). תושבי צילץ היהודים שגשגו וחשו ביטחון, עד כדי כך שהם קראו לעירם בעברית "מקום צדק" או "עיר צדיקים".
המאה העשרים
ב־15 באוגוסט 1914 התפרקה הקהילה היהודית בצילץ וכל יהודי צילץ שעדיין נשארו בעיירה הוכפפו לקהילת יהודי פרודניק הסמוכה. כל תשמישי הקדושה וספרי התורה מבית הכנסת בצילץ הועברו לידי קהילת יהודי פרודניק.
בית הכנסת
בית הכנסת הגדול היה, מעוטר בחזית מרשימה, שהמרכיב העיקרי בו הייתה הכניסה מונומנטלית. היו לו חלונות גדולים משני צדי האולם הראשי ובגובה הקומה הראשונה - כדי להאיר גם את עזרת הנשים. הגג היה גמלוני. בזמנו בית הכנסת היה אחד ממקומות התפילה היהודיים הגדולים בגרמניה; בבית הכנסת היו מקומות ישיבה ל־300 גברים באולם הראשי ול־100נשים בעזרת הנשים.
נחשון (אוניית מעפילים)
עימות עם הבריטים
האונייה הובלה על ידי הבריטים לנמל חיפה, והמעפילים גורשו למחנות המעצר בקפריסין.
מפלגת מדף
רקע
"מפלגת מדף" יכולה להיות מפלגה שנרשמה מראש ללא כוונה מיידית להתמודד באמצעותה בבחירות הקרובות, אלא כדי לתת אפשרות למייסדיה לעשות שימוש באפשרות זו בעתיד. אפשרות אחרת להיווצרות מפלגת מדף היא מפלגה שהתמודדה בבחירות, אך לא עברה את אחוז החסימה ומייסדיה בחרו לא לפרקהּ בתקווה שיוכלו להתמודד באמצעותה בעתיד. לא כל מפלגה שאיננה מתמודדת לכנסת בפועל היא מפלגת מדף. לדוגמה, מפלגת כח לגמלאים, שכשלה בניסיונה להיבחר בבחירות לכנסת ה-15 (1999), פעילה במישור המקומי והיא מיוצגת עד היום במועצת עיריית תל אביב-יפו.
כנופיית באדר מיינהוף (סרט)
סקירה כללית
נושא הסרט עוסק בסיעת הצבא האדום אשר כונתה בשם "כנופיית באדר-מיינהוף" שהייתה ארגון טרור שמאלני רדיקלי בגרמניה שפעל משנות השבעים ועד 1998.
יעקב טירקל
חופש הביטוי
טירקל היה נחרץ בתמיכתו בחופש הביטוי ואמר: "לפי השקפתי, על פני אמת המידה, שבקצה האחד שלה חופש הביטוי המוחלט ובקצה שני – איסורו, יש לקבוע את נקודת האיזון קרוב מאד לקצה הראשון." בהתאם לכך תמך בדעת מיעוט בזיכויו מעבירת המרדה של הרב בנימין זאב כהנא שקרא להפציץ את אום אל-פחם, התנגד להרשעת הרב עידו אלבה בהסתה לגזענות על מאמר העוסק בהלכות הריגת גוי, והצטרף לרוב שזיכה מתמיכה בארגון טרור, עיתונאי ערבי שתמך בזריקת בקבוקי תבערה. בפסק דינו באותו מקרה כתב:
מלון אוקראינה (קייב)
מלון אוקראינה (באוקראינית: Готель Україна) הוא מלון ארבעה כוכבים בן 16 קומות השוכן במאידאן נזאלז'נוסטי במרכז קייב.
היסטוריה
הפתיחה הרשמית התקיימה ב-28 בספטמבר 1961, והמלון קיבל את השם "מוסקבה". בשנת 2001 החליף המלון את שמו ל"אוקראינה".
דגל בואנוס איירס
דגל בואנוס איירס (בספרדית: Bandera de la Ciudad de Buenos Aires) הוא דגלה של בואנוס איירס, בירתה של ארגנטינה. הדגל, אשר אומץ ב-24 באוקטובר 1995 מתאר עיט שחור המסמל את בית הבסבורג - בית האצולה אליו השתייך קרלוס הראשון אשר מלך על ספרד בשנת 1536 - שנת יסודה של העיר.
אוביידו
היסטוריה
בשנת 761 הקימו הנזירים מקסימו ופרומסטנו את העיר על גבעה במרכז אסטוריאס. ההתיישבות במקום החלה לאחר בניית כנסייה קטנה שהוקדשה לקדוש ויסנטה.
איסט ריבר
איים
באיסט ריבר יש מספר איים:
דורית אהרונוב
ביוגרפיה
אהרונוב זכתה במספר פרסים על עבודת המחקר שלה. בשנת 2005 נבחרה על ידי המגזין Nature לאחת מארבע "התאורטיקנים הצעירים הבולטים ביותר בתחום עשייתם", ובשנה שלאחר מכן הוענק לה פרס קריל למצוינות במחקר מדעי.
דדפול
נשק אקס
במהלך משימה אחת, וילסון הרג חבר צוות וסולק מפרויקט "נשק אקס". הוא נשלח להוספיס שבו מטופלים סוכנים ממשלתיים על-אנושיים כושלים. אולם, ללא ידיעת הממשלה, מטופלי ההוספיס שימשו כשפני ניסיונות של דוקטור קילברו ועוזרו הסדיסטי פרנסיס אייאקס. על המטופלים נערך הימור (deadpool, מכאן שם הדמות) לגבי כמה זמן יחזיקו מעמד בחיים. קילברו העביר את וילסון מספר ניסויים אכזריים לצורך הנאתו הפרטית והמעוותת. בבוא הזמן, וילסון יוצר מערכת יחסים רומנטית עם הישות הקוסמית מוות, הרואה בו נפש תאומה. בעקבות קשר זה, וילסון מנסה להרוג את עצמו שוב ושוב כדי להצטרף אליה במותו. לצורך כך הוא גם מתגרה באייאקס בעודו אומר את שמו הפרטי כעלבון, וזוכה להערצתם של שאר מטופלי ההוספיס. אייאקס, זועם מההתגרויות של וייד, מכניס את חברו הטוב לטיפול מעבדתי, וייד נאלץ לשים קץ לייסוריו של חברו הסובל.
חיפוש אחר המוות ואיבוד הכוחות
אחרי שאיבד את יכולת הריפוי שלו, דדפול הודה שהרגיש "חי יותר מאי פעם". עם זאת, לאחר שחטף מכות קשות בידי ארגון "אינטליג'נסיה", וייד הבין כי נתן ליכולת הריפוי שלו לפצות על כישורי הקרב שלו, ולכן ביקש עזרה באימונים אצל טאסקמאסטר. זה האחרון מבקש ממנו עזרה בגנבת חלקיקי פים מסוכנות S.H.I.E.L.D, אך למעשה איפשר לנבל בשם "קופסה שחורה" ללמוד אודותיו ולתכנן את נקמתו בו. דדפול הביס את טום קאסידי השחור ואת ברבור שחור, שני המתנקשים שנשכרו בידי "קופסה שחורה", אך במהלך העימות ביניהם פניו נשרפו והושחתו בשנית.
אוונג'רס ואקס-מן: הציר
זמן מה לפני יצירתו של אונסלוט האדום, דדפול סירב להצעתה של סטורם להצטרף לאקס-מן. כאשר אונסלוט האדום לכד את האוונג'רס ואת האקס-מן בתוך זקיפי סטארק שלו, מגנטו גייס את דדפול לקבוצת נבלי-העל שלו. הם הביסו את הזקיפים, ושיחררו את הגיבורים. על מנת להביס את אונסלוט האדום, דוקטור דום ומכשפת השני הטילו עליו כישוף, כדי לגרום ל"היפוך" במוסר שלו. הם הצליחו, אך זה גרם ל"היפוך" מוסרי בקרב הנוכחים בג'נושה - ביניהם דדפול וקבוצתו של מגנטו.
כוחות ויכולות
כוח העל של דדפול הוא יכולת ריפוי מהירה באופן חריג, העוזרת לו להתאושש במהירות ממהלומות, והופכת אותו לחסין כמעט לחלוטין ממחלות. יכולות המתנקש המרשימות שלו, בנוסף לכישוריו באמנויות לחימה שונות ומצבו הנפשי המעורער והבלתי צפוי הופכים אותו ליריב קשה במיוחד בעת קרב. הוא גם מחזיק במנשא כלים קסום המאפשר לו לשלוף כל חפץ הידוע לאדם. בנוסף, הטיטאן המטורף תאנוס הטיל על דדפול קללה שבזכותה יחיה לנצח, כדי שדדפול לא יוכל לגנוב את אהבתו של תאנוס - ליידי המוות. גופו של דדפול עמיד בפני רוב הרעלים, מה שמביא אותו למצב שהוא לא יכול להשתכר. עם זאת, הוא אינו מסוגל לעמוד בפני מינון גבוה של תרופות הרגעה. בנוסף, הוא חסין בפני התקפות טלפתיה, מה שהתבטא כשהתנגד לשליטתו של מלך הצללים, וזאת לאחר שפסיילוק חיברה את נפשו טלפתית לצוות האקס-פורס. דדפול חסין למבט הכפירה של גוסט ריידר, ומסוגל להרים משקל בין 800 ק"ג ל-25 טון. בנוסף, דדפול הוא רב-לשוני, מה שהופך אותו ליעיל. במהלך קרב עם דומינו, נראה כי דדפול מדבר בלי הפסקה, אך משתמש ביכולת זו להכנעת האויב. דדפול הוא בעל יכולת מודעות קוסמית, וכתוצאה מחסינות הטלפתיה שלו, הוא אף זוכר את זהותו הסודית של ספיידרמן, על אף שמפיסטו מחק זיכרון זה במהלך אירועי מלחמת אזרחים. חבר האקס-מן גמביט טען כי לחימה בדדפול שקולה להתאבדות, ואף טאסקמאסטר ציין כי אין ביכולתו להעתיק את מהלכיו של דדפול, מכיוון שהוא בלתי צפוי.
ז
בגימטריה ערכה 7, ובהתאם לכך כיתה ז' היא הכיתה השביעית בבית הספר. כשהאות ז' מופיעה בראש מספר, פירושה 7,000, למשל: ז'תשנ"ד הוא 7754.
ייצוג האות ז'
בקוד מורס מיוצגת האות ז' באמצעות הרצף (משמאל לימין): ..-- (קו קו נקודה נקודה). סימן ארוך במיוחד זה משקף את תפוצתה הנמוכה של האות ז' בטקסטים עבריים.
איזק קולטהוף
מחוות נוספות
קולטהוף הוכנס להיכל התהילה של הממציאים של מינסוטה ב-1985, ולהיכל התהילה של המדע והטכנולוגיה של מינסוטה ב-2012. בשנת 2014, האגודה האמריקנית לכימיה כינתה את תרומותיו של קולטהוף לכימיה אנליטית מודרנית כנקודת ציון כימית היסטורית לאומית (National Historic Chemical Landmark).
ווקר אוונס
ילדות ולימודים
אוונס נולד ב-1903 בסנט לואיס למשפחה אמידה. המשפחה עברה זמן קצר לאחר לידתו לפרבר יוקרתי בחופה הצפוני של שיקגו. אביו היה מנהל פרסום, העסיק בביתו מספר משרתים, ושלח את בנו לבתי ספר פרטיים. אוונס למד בבית הספר "לומיס" באנדובר, התעניין בספרות, ושקל להפוך לסופר בעצמו. הוא המשיך ללמוד ספרות במכללת ויליאמס, אך משלא מצא אתגר בלימודים, החליט לעזוב את ארצו ונסע לפריז בעקבות גיבוריו הספרותיים, בודלר ופלובר. ב-1927, לאחר שהות של שנה לא מוצלחת בצרפת, חזר אוונס לניו יורק. הוא עבד בעבודות שונות והתקשה למצוא עבודה קבועה ומסודרת שתניח את דעתו. אוונס מצא עצמו סולד מהקיבעון האמריקאי לכסף, ובמקביל לכך מהעובדה שלו לא היה כסף. הוא לא מצא כל עניין בתהליכים הכלכליים שהניעו באותה תקופה את הרחוב האמריקאי, במרדף האובססיבי אחר רכוש וכסף.
תחילת דרכו כצלם
אוונס גיבש את תפיסת המדיום שלו בהשפעת עבודותיהם של הצלם הצרפתי אז'ן אטז'ה, ש"התגלה" זה מקרוב, ושל הצלם הגרמני אוגוסט זנדר, שהחל משנות העשרים של המאה ה-20 ניסה ליצור אוסף סיסטמי של תצלומי "טיפוסים" גרמניים. בתצלומי הרחובות הריקים, החנויות והזונות של פריז שצילם אטז'ה מצא אוונס: "הבנה לירית של הרחובות, התבוננות מיומנת בהם, רגישות מיוחדת לפטינה, עין חדה לפרטים, ומעל לכל, פואטיקה, שאינה 'פואטיקה של הרחוב', או 'הפואטיקה של פריז', אלא השלכה של אישיותו של אטז'ה". ואילו אצל זנדר העריך את הגישה התמציתית והלא-אישית דרכה ערך באופן צילומי את החברה באופן קליני. עבודתם של שני הצלמים האלו סימנה, עבור אוונס, את החזרה של הצילום לתפקידו האמיתי.
ב-1931 החל אוונס לצלם בתים ויקטוריאניים באזור בוסטון יחד עם העורך לינקולן קירסטיין (Lincoln Kirstein). קירסטיין פרסם כמה תמונות של אוונס בעיתונו, Hound and Horn, בשנה שלפני כן. אוונס קיבל פרויקטים קטנים בצילום, ובין השאר נשלח ב-1933 לצלם בקובה את ההתקוממויות נגד הרודן Gerardo Mechado, עבור ספר שתוכנן לצאת לאור בשם "הפשעים של קובה". לינקולן קירסטיין מינה אותו לצלם את בית הספר לבלט האמריקאי. בשנת 1934 הוא צילם עבור המוזיאון לאמנות מודרנית את התערוכה "אמנות אפריקאית".
במציאות אוונס היה פחות בודד משזכר או האמין, ועבודותיו זכו להכרה מהירה יחסית, וזוהו כחלק מסגנון חדש. הוא זכה להיות הצלם הראשון שהציג תערוכת יחיד במוזיאון לאמנות מודרנית בשנת 1938. יחד עם זאת, תחושת חוסר השייכות והחדשנות שייחס לעצמו, סייעו לו לשמור על ריחוק ועירנות, בניסיון לבדל את עצמו ולהותיר חותם אישי.
פרויקט ה-FSA
ביוני 1935 החל אוונס לצלם עבור "מנהל ההתיישבות" (Resettlement Administration - RA), שהפך מאוחר יותר למנהלת החקלאות האמריקאית (Farm Security Administration -FSA) - ארגון ממשלתי שנוסד במסגרת ה"ניו דיל" של רוזוולט במטרה להילחם בנזקי השפל הגדול, וסייע לתושבי הכפרים באזורים נחשלים, בעיקר במדינות הדרום. בתוך המנהלת הוקמה "מחלקת ההיסטוריה-צילום" שהעסיקה צלמים במטרה לאסוף עדויות מצולמות על עבודתה המוצלחת של המנהלת ולהפיצם לעיתונות. הצלמים נשלחו לאותם כפרים כדי לתעד את המיזם הממשלתי - ובכך לדווח על המתרחש ב"חצר האחורית" של ארצות הברית, כפי שהגדיר זאת ראש "מחלקת ההיסטוריה", רוי סטרייקר (1893-1976). אוונס היה אחד הצלמים הראשונים שנשכרו לעבודה בפרויקט.
עמוד התפרצות
התנהגות
התנהגותו של עמוד ההתפרצות (צמיחתו וקריסתו) נובעים משני גורמים עיקריים: מאפייני המאגמה והגאומטריה של מערכת ההובלה.
גובה
גובה עמוד ההתפרצות נשלט על ידי מדד ההתפרצות הגעשית – המכתיבה את כמות האפר הנפלטת מהר הגעש ואת מהירות הפליטה, ומושפעת מלחץ המאגמה בתא המאגמה ומקוטר צינור ההזנה.
סכנות
עמודי התפרצות מציבים מגוון של סכנות התלויות בהתנהגותם. שתי הסכנות העיקריות – ענני אפר וזרמים פירוקלסטיים – נובעות מהתנהגותם במצבים שונים. המעבר בין התנהגויות אלה וטבעה של כל אחת מהסכנות תלוי בדינמיקה הפנימית של עמוד ההתפרצות, הנובעת ממאפייני המאגמה וצינור ההזנה.
סופרייר הילס
ב-18 ביולי 1995 החלה התפרצות הר הגעש סופרייר הילס בדרום האי הקריבי מונטסראט, לאחר שלא היה פעיל מאז המאה ה-19. התמוטטות עמוד ההתפרצות גרמה להיווצרותם של זרמים ונחשולים פירוקלסטיים, שחלקם הפכו במהרה ללהארים – זרמי מים מעורבים באפר געשי. אזור נרחב בדרום האי פונה מתושביו, כמו גם הבירה פלימות' שכוסתה בכמה מטרים של משקעים געשיים. פעילותו של הר הגעש נמשכה אל תוך העשור השני של המאה ה-21, וסמוך לו הוקם מצפה המופעל על ידי המכון הגאולוגי הבריטי (British Geological Survey).
מאיון
אירועים דומים נרשמו בהר הגעש מאיון בפיליפינים. ב-1984 פונו מבתיהם 73 אלף בני אדם בדרום-מזרח האי לוזון, וכתוצאה מכך לא נרשמו אבדות בנפש במהלך ההתפרצות. ב-1993 גרמו זרמים פירוקלסטיים למותם של 77 בני אדם. באוגוסט 2006 שוב פונו מבתיהם עשרות אלפי בני אדם במהלך התפרצות. ב-30 בנובמבר אותה שנה יצרה סופת הטייפון דוריאן להארים באפר הגעשי שהצטבר במורדות ההר בהתפרצות שהתרחשה אותה שנה בחודש אוגוסט ויותר מ-1,200 בני אדם מצאו בהם את מותם.
אהרן מוריאלי
ביוגרפיה
אהרן מוריאלי נולד בעיראק. לאחר עלייתו לישראל עבד בתחום החינוך. שימש ארבע שנים כמורה, בהמשך היה מנהל בית ספר במשך ארבע שנים. עבד שנתיים כמורה בבית-הספר לעובדי הוראה בכירים בירושלים, ושש עשרה שנים בתפקיד מפקח במחוז הדרום של משרד החינוך.
לודוביקו אריוסטו
"אורלנדו בילה את שאר ימי החורף במעשים ראויים לשבח. אך הם היו נסתרים במידה כה רבה עד כי אם לא אומר עליהם דבר איש לא יוכל להאשימני. אורלנדו היה תמיד מוכן לעשות את הטוב, יותר מאשר להודיע עליו ברבים. אלמלא היה שם עד למעשיו, מעולם לא היה מסופר בעלילות גבורתו."
ל
ייצוג האות ל'
האות "ל" מופיע בתמרור "רכב למידה".
מנחם נחום מצ'רנוביל
תולדותיו
נולד בעיר נורינסק, במדינת ווהלין שבמערב אוקראינה, לרב צבי בנו של רבי נחום גאון שיש המזהים אותו עם רבי "אדם בעל שם".
הלפיד האנושי
כאשר חזרו לכדור הארץ והביסו את איש החפרפרת, הארבעה נעשו לקבוצת גיבורי-העל "ארבעת המופלאים", וג'וני כינה את עצמו "הלפיד האנושי" כמחווה לג'ים האמונד/הלפיד האנושי, גיבור אנדרואידי מימי מלחמת העולם השנייה אשר לחם בין היתר לצד קפטן אמריקה ונאמור, אותו ג'וני וקבוצתו פוגשים בהמשך פעילותם. בהיותו החבר הצעיר ביותר בקבוצה, ג'וני בהופעותיו הראשונות תמרן בין קריירה כגיבור-על לבין לימודיו בתיכון גלנוויל ושומר על זהותו הסודית. אמנם, חוברות קומיקס מאוחרות יותר שכתבו זאת והוא חשף את זהותו הסודית לעולם כבר בלימודיו בתיכון. בחוברות הקומיקס השונות, ג'וני תואר כחברם הטוב של ספיידרמן, אייסמן וויאט ווינגפוט, ובעל מערכות יחסים רומנטיות עם הבלתי אנושית קריסטל, מבשרתו של גלקטוס פרנקי ריי, הסקרולית ליג'ה בזהותה של אלישיה מאסטרס, נאמוריטה האטלנטית וקול ויטמן, בתו של הנבל מכשף שברבות השנים נעשה למעין אויבו המושבע של ג'וני. לאחר פירוקם של ארבעת המופלאים (אירועי "מארוול החדשה והשונה"), הוא מסייע לאומת הבלתי אנושיים וחבר בקבוצת חטיבת האוונג'רס המאוחדים.
ברדרבונגה
8,500 לפני הספירה
מקורה של לבת Þjórsá, קילוח הלבה הגדול ביותר מהתפרצות געשית אחת מההולוקן על פני כדור הארץ, היה בהר הגעש ברדרבונגה לפני 8,500 שנים. נפחו הכללי בין 21 ל-30 קילומטרים מעוקבים והוא כיסה כ-950 קילומטרים רבועים.
2010
בספטמבר 2010 התחולל נחיל רעידות אדמה בסמוך לברדרבונגה, כשב-26 בספטמבר נרשמו מעל 30 רעידות אדמה, שהעזה בהן הייתה בין 3.5 ל-3.7 בסולם מגניטודה לפי מומנט.
טואול סלנג
האסירים
בכלא S21 שוכנו האסירים "המיוחסים" ביותר. הם היו בדרך כלל בשר מבשרו של המשטר ונחשדו בחוסר נאמנות. חשדנותו הרבה של המשטר גרמה לכך שמספר גדול של קציני צבא בכירים הואשמו בבגידה ונשלחו לטואול סלנג. כמעט בכל המקרים מעצרו של אדם גרר מעצר מיידי של כל בני משפחתו ומקורביו.
מאיץ חלקיקים
גם תותח אלקטרונים הוא מאיץ חלקיקים קווי - אלקטרונים מואצים דרכו בהשפעת מתח חשמלי. תותח אלקטרונים הוא מרכיב בשפופרת קרן קתודית שהייתה בשימוש נרחב בטלוויזיות ובצגי מחשב עד תחילת המאה ה-21.
מבנה המאיץ
מאיצי חלקיקים מתחלקים לשתי קבוצות: מאיצים קווים ומאיצים מעגליים.
נהג מונית (סרט)
הפקה
התסריט נכתב בשנות ה-70 המוקדמות על ידי פול שרדר, מבקר שהפך לתסריטאי. שרדר כתב את התסריט לאחר התמכרות לסמים ואלכוהול ופיתוח אובססיה לכלי נשק ואלימות. לפרק זמן אף גר במכוניתו ולא ישן כלל למשך שבועיים. בסופו של דבר הוא אושפז בבית חולים. בבית החולים, האחות שאלה אותו כמה שאלות. . בדידות זו נתגלמה לדמות של נהג מונית, המסוגר במונית שלו ולא מתייחס כלל לבני אדם אחרים. הרעיון תפס את שרדר בצורה כל כך חזקה שהוא כתב את התסריט ל"נהג מונית" במשך כמה ימים בלבד.
ג'ון הינקלי הבן
ג'ון הינקלי הבן, היורה בניסיון ההתנקשות בנשיא ארצות הברית רונלד רייגן בשנת 1981, הושפע רבות מדמותם של טרוויס ואייריס. הוא צפה בסרט לפחות 15 פעמים, התאהב בדמותה של אייריס וכמו דמותו של טרוויס חשב שיש להציל אותה. הוא החל לכתוב מכתבים לג'ודי פוסטר (שגילמה את דמותה של אייריס) ואף נרשם לאוניברסיטת ייל, שבה למדה, כדי להיות קרוב אליה. היא מצידה אמרה לו שהיא לא מעוניינת, אך הינקלי פירש זאת כמו טרוויס בסרט וחשב שיש להציל אותה. הוא החל לתכנן התנקשות בנשיא ארצות הברית כדי להרשים אותה. ב-3 במרץ 1981, ביציאה ממלון הילטון בוושינגטון, הינקלי ירה 6 יריות לכיוון הנשיא כאשר ירייה אחת פוגעת בו. רייגן נפצע מתחת לידו, נותח, התאושש וחזר לתפקידו. הינקלי זוכה בבית המשפט מניסיון רצח בזכות טיעון של אי שפיות.
תחנת הרכבת בנימינה
מבנה התחנה
רציף 1 הוא רציף צד הצמוד לאולם הנוסעים. רציפים 2 ו-3 הם אי רציפים, אליו ניתן להגיע באמצעות מעבר תת-קרקעי או באמצעות מעבר עילי (בצמוד לגשר המקשר בין הרציפים ישנו גם גשר המשמש לעקיפת התחנה ופסי הרכבת). כניסה לתחנה ויציאה ממנה אפשריות רק דרך אולם הנוסעים הצמוד לרציף 1 הפתוח בכל שעות היום (גם בלילה). לאולם הנוסעים שני שערים - השער הראשי (במזרח אולם הנוסעים) סמוך לתחנות האוטובוס שברחוב שעובר לצד התחנה ולאזור הדרומי של החניון שבו נמצאות תחנות המוניות. השער המשני (מצפון לאולם הנוסעים) סמוך למזנון ולשירותים הציבוריים של התחנה ולאזור הצפוני של החניון.
קרב ארסוף
מסע הצלב השלישי
מסע הצלב השלישי הוא מסע צלב שנערך כתגובה לקרב קרני חיטין, כיבוש ממלכת ירושלים וכיבוש ירושלים בידי צבאות צלאח א-דין. מסע זה, השלישי במסעי הצלב העיקריים לארץ ישראל, יצא מאירופה בשנת 1190 לאחר תקופת התארגנות ארוכה כדי להשיב את ירושלים לידיים נוצריות ולשקם את ממלכת ירושלים.
מסע הצלב התנהל תחת הפיקוד של שלושת המלכים האירופאיים החשובים של התקופה קיסר האימפריה הרומית הקדושה פרידריך ברברוסה, פיליפ אוגוסט (השני) מצרפת וריצ'רד הראשון ("לב הארי"), מלך אנגליה. המחנה הגרמני לא זכה להגיע כלל לארץ הקודש, פרידריך טבע בנהר בעת מסעו לארץ ישראל ומחנהו, שהיה הגדול והחזק במחנות הנוצריים, נפוץ לכל עבר ורק שרידים עלובים ממחנה גדול זה הגיעו לארץ ישראל.
כיבוש עכו
בקיץ של שנת 1188 שוחרר גי דה ליזיניאן, מי שנשא - עדיין את התואר מלך ירושלים משביו בדמשק, ובאביב אותה שנה יצא לכוון עכו עם גדוד קטן. ב-26 באוגוסט הגיע הכוח הצלבני, שכלל ככל הנראה כ-600 פרשים וכ-7,000 חיילים רגלים, למישור עכו, ובחסות החשיכה עלה גי דה ליזיניאן על תל עכו הידוע גם בשם תל אל-פחאר והתבצר בו. המצור על עכו נמשך עד לשנת 1191, והיווה את נקודת הפתיחה של מסע הצלב השלישי. זמן קצר לאחר תחילת המצור הפך המישור של עכו לאבן שואבת לאבירים נוצרים מאירופה. במשך שלוש שנים התחוללו קרבות במישור המקיף את עכו, על חומות העיר ובים, כאשר הצבאות הנוצרים שולטים על נקודות אסטרטגיות אך מוקפים ונמצאים במצור חלקי של צבאות צלאח א-דין.